ಇತಿಹಾಸಜ್ಞರ ಪ್ರಕಾರ ಅರಬ್ ಗುಲಾಮರ ಮಾರಾಟವು ಒಂದು ಸಾವಿರ ವರ್ಷಗಳಿಗೂ ಅಧಿಕ ಕಾಲ ಚಾಲ್ತಿಯಲ್ಲಿತ್ತು. ತೀರ ಇತ್ತೀಚಿಗೆ 1960ರ ಆರಂಭದಲ್ಲಿ, ಸೌದಿ ಅರೇಬಿಯಾದ ಗುಲಾಮರ ಸಂಖ್ಯೆಯು 300,000ದಷ್ಟಿತ್ತೆಂದು ಅಂದಾಜಿಸಲಾಗಿದೆ. ಯೆಮೆನ್ ನನ್ನು ಒಳಗೊಂಡಂತೆ, ಸೌದಿಗಳು, ಕೇವಲ 1962ರಲ್ಲಿ ಗುಲಾಮಗಿರಿಯನ್ನು ನಿಷೇಧಿಸಿದರು. ಅರಬ್ ಜಗತ್ತಿಗೆ ಗುಲಾಮರು ವಿವಿಧ ಪ್ರದೇಶಗಳಿಂದ ಬಂದಿದ್ದರು, ಇದರಲ್ಲಿ ಉಪ-ಸಹರನ್ ಆಫ್ರಿಕಾ(ಮುಖ್ಯವಾಗಿ "ಜನ್ಜ್" ), ಕಕೇಷಸ್ (ಮುಖ್ಯವಾಗಿ ಸಿರ್ಕಾಸ್ಸಿಯನ್ಸ್), ಮಧ್ಯ ಏಷ್ಯಾ (ಮುಖ್ಯವಾಗಿ ಟಾರ್ಟರ್ ಗಳು), ಹಾಗು ಮಧ್ಯ ಹಾಗು ಪಶ್ಚಿಮ ಯುರೋಪ್ ನ (ಮುಖ್ಯವಾಗಿ "ಸಕಾಲಿಬ" ) ಗುಲಾಮರು ಸೇರಿದ್ದಾರೆ.

ಇಬ್ನ್ ಬಟೂಟ ಹಲವಾರು ಬಾರಿ ಗುಲಾಮರನ್ನು ಮಾರಾಟ ಮಾಡಿದ್ದಾಗಿ ಅಥವಾ ಖರೀದಿ ಮಾಡಿದ್ದಾಗಿ ಹೇಳಿಕೊಂಡಿದ್ದಾನೆ. 14ನೇ ಶತಮಾನದ ಮಹಾನ್ ವಿದ್ವಾಂಸ ಇಬ್ನ್ ಖಾಲ್ಡುನ್, ""ಕಪ್ಪು ರಾಷ್ಟ್ರಗಳು, ನಿಯಮಾನುಸಾರವಾಗಿ ಗುಲಾಮಗಿರಿಗೆ ಮಣಿಯಬೇಕಾಗಿತ್ತು, ಏಕೆಂದರೆ (ಕರಿಯರು) ಮೂಲಭೂತವಾಗಿ ಮನುಷ್ಯರೆನಿಸಿಕೊಳ್ಳಲು ಬೇಕಾದ ಅಂಶಗಳನ್ನು ಕಡಿಮೆ ಮಟ್ಟದಲ್ಲಿ ಹೊಂದಿದ್ದರು ಹಾಗು ಮೂಕ ಪ್ರಾಣಿಗಳನ್ನು ಹೋಲುವ ಲಕ್ಷಣಗಳನ್ನು ಹೊಂದಿದ್ದರು..."" . ಗುಲಾಮರನ್ನು, ಇಸ್ಲಾಮಿಕ್ ಪ್ರದೇಶದ ಗಡಿಗಳಲ್ಲಿ ಖರೀದಿಸಲಾಗುತ್ತಿತ್ತು ಅಥವಾ ಸೆರೆಹಿಡಿಯಲಾಗುತ್ತಿತ್ತು ಹಾಗು ನಂತರದಲ್ಲಿ ಪ್ರಮುಖ ಕೇಂದ್ರಗಳಿಗೆ ಅವರನ್ನು ರವಾನಿಸಲಾಗುತ್ತಿತ್ತು, ಅಲ್ಲಿರುತ್ತಿದ್ದಂತಹ ಗುಲಾಮರ ಮಾರುಕಟ್ಟೆಗಳಿಂದ ಅವರ ಮಾರಾಟವು ವ್ಯಾಪಕವಾಗಿ ನಡೆಯುತ್ತಿತ್ತು. 9ನೇ ಹಾಗು 10ನೇ ಶತಮಾನಗಳಲ್ಲಿ, ಕೆಳ ಇರಾಕ್ ನಲ್ಲಿ ಕಡೇಪಕ್ಷ ಅರ್ಧದಷ್ಟು ಜನಸಂಖ್ಯೆಯು ಕರಿಯ ಜನ್ಜ್ ಗುಲಾಮರನ್ನು ಒಳಗೊಂಡಿತ್ತು. ಇದೇ ಸಮಯದಲ್ಲಿ, ಈ ಪ್ರದೇಶದಲ್ಲಿದ್ದ ಹಲವಾರು ಸಾವಿರ ಗುಲಾಮರನ್ನು ಮಧ್ಯ ಏಷ್ಯಾ ಹಾಗು ಕಕೇಷಸ್ ನಿಂದ ಕರೆತರಲಾಗಿತ್ತು. 

ಒಮಾನಿನ ಅರಬ್ ಗಳ ಅಧೀನದಲ್ಲಿ ಜಂಜಿಬಾರ್, ಪೂರ್ವ ಆಫ್ರಿಕಾದ ಮುಖ್ಯ ಗುಲಾಮರ ನೆಲೆಯಾಗಿತ್ತು, ಜೊತೆಗೆ 19ನೇ ಶತಮಾನದಲ್ಲಿ ಪ್ರತಿ ವರ್ಷವೂ 50,000ದಷ್ಟು ಗುಲಾಮಿ ಆಫ್ರಿಕನ್ನರು ಇಲ್ಲಿಂದ ಮಾರಾಟವಾಗುತ್ತಿದ್ದರು. ಕೆಲವು ಇತಿಹಾಸಜ್ಞರು, 11 ರಿಂದ 18 ದಶಲಕ್ಷ ಆಫ್ರಿಕನ್ ಗುಲಾಮರು ರೆಡ್ ಸೀ, ಹಿಂದೂ ಮಹಾ ಸಾಗರ, ಹಾಗು ಸಹಾರ ಮರುಭೂಮಿಯನ್ನು 650 ADಯಿಂದ 1900 ADವರೆಗೆ ದಾಟಿ ಹೋಗಿದ್ದರೆಂದು ಅಂದಾಜಿಸುತ್ತಾರೆ. ಎಡ್ವರ್ಡ್ ರಪ್ಪೆಲ್, ಈಜಿಪ್ಟ್ ಗೆ ತಲುಪುವ ಮುನ್ನವೇ ಗುಲಾಮಿ ಸುಡಾನಿಗಳು ಹೆಚ್ಚಿನ ಪ್ರಮಾಣದಲ್ಲಿ ಮರಣವನ್ನಪ್ಪಿದರೆಂದು ವಿವರಿಸುತ್ತಾರೆ: ""ದಕ್ಷಿಣ ನುಬಾ ಪರ್ವತಗಳಲ್ಲಿ ದಫ್ತರ್ದಾರ್ ಬೇ 1822ರಲ್ಲಿ ನಡೆಸಿದ ಕಾರ್ಯಚಟುವಟಿಕೆಯ ನಂತರ, ಸುಮಾರು 40,000 ಗುಲಾಮರನ್ನು ಸೆರೆಹಿಡಿಯಲಾಗಿತ್ತು." "ಆದಾಗ್ಯೂ, ಅಮಾನವೀಯ ವರ್ತನೆ, ಕಾಯಿಲೆ ಹಾಗು ಮರುಭೂಮಿಯಲ್ಲಿ ನಡೆದಿದ್ದರ ಪರಿಣಾಮವಾಗಿ ಕೇವಲ 5000 ಗುಲಾಮರು ಮಾತ್ರ ಈಜಿಪ್ಟ್ ತಲುಪಲು ಸಾಧ್ಯವಾಯಿತು."" 

ಮಧ್ಯ ಹಾಗು ಪೂರ್ವ ಯುರೋಪಿಯನ್ ಗುಲಾಮರನ್ನು ಸಾಮಾನ್ಯವಾಗಿ ಸಕಾಲಿಬ (ಅರ್ಥಾತ್., ಗುಲಾಮರು) ಎಂದು ಕರೆಯಲಾಗುತ್ತಿತ್ತು. 8ನೇ ಶತಮಾನದ ಆರಂಭದಿಂದ ಮೂರ್ ಗಳೂ ಸಹ ಮೆಡಿಟರೇನಿಯನ್ ಹಾಗು ಅಟ್ಲಾಂಟಿಕ್ ಸಾಗರದ ಸುತ್ತಲಿನ ಕರಾವಳಿ ಪ್ರದೇಶಗಳ ಮೇಲೆ ಆಕ್ರಮಣ ನಡೆಸಿದರು, ಹಾಗು ಬಾರ್ಬರಿ ದರೋಡೆಕೋರರೆಂದು ಪರಿಚಿತರಾದರು. ಅವರು 16ರಿಂದ 19ನೇ ಶತಮಾನಗಳ ನಡುವೆ 1.25 ದಶಲಕ್ಷ ಬಿಳಿಯ ಗುಲಾಮರನ್ನು ಪಶ್ಚಿಮ ಯುರೋಪ್ ಹಾಗು ಉತ್ತರ ಅಮೆರಿಕದಿಂದ ಸೆರೆಹಿಡಿದಿದ್ದರೆಂದು ಅಂದಾಜಿಸಲಾಗುತ್ತದೆ. ಮರಣದ ಪ್ರಮಾಣವು ಅತ್ಯಧಿಕವಾಗಿತ್ತು. ಉದಾಹರಣೆಗೆ, 1662ರಲ್ಲಿ ಆಲ್ಜೀರ್ಸ್ ನಲ್ಲಿ ಕಿಕ್ಕಿರಿದ ಗುಲಾಮಿ ಆಶ್ರಯದಾಣದಲ್ಲಿ ಪ್ಲೇಗ್ ರೋಗವು ಹರಡಿದಾಗ, ನಗರದಲ್ಲಿ ಬಂಧಿತರಾಗಿದ್ದ 30,000 ಗುಲಾಮರಲ್ಲಿ 10,000–20,000 ಗುಲಾಮರು ಮರಣವನ್ನಪ್ಪಿದರು.

ಯುರೋಪ್‌
ಇತಿಹಾಸ
ನಷ್ಟಭರ್ತಿಗಳು
ಮಧ್ಯ ಪ್ರಾಚ್ಯ